**Noteikumu projekta „Parāda atgūšanas pakalpojuma sniedzēju licencēšanas kārtība” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts sagatavots saskaņā ar likumprojekta „Parāda ārpustiesas atgūšanas likums” 5.panta ceturto un piekto daļu. |
| 2. | Pašreizējā situācija un problēmas | Sabiedrībā pēdējā laikā arvien vairāk pieaug neapmierinātība ar parādu piedziņas uzņēmumu darbību un Patērētāju tiesību aizsardzības centrā (turpmāk – PTAC) tiek saņemtas arvien vairāk sūdzības, kurās patērētāji pauž neapmierinātību par parādu piedziņas procesu, nevis pašu preci vai pakalpojumu. Pēc PTAC sniegtās informācijas 2012.gada 3 ceturkšņos par parādu piedziņas sabiedrībām saņemtas 37 sūdzības. 2011.gadā par parādu piedziņas sabiedrībām saņemtas 13 sūdzības. Būtiskākās problēmas, ar kurām saskaras patērētāji ārpustiesas parāda piedziņas procesā, ir pārmērīga samaksa par parāda piedziņas pakalpojumu; draudi par iekļaušanu parādnieku reģistrā izmantošana (tai skaitā, lai panāktu neesošu parādu piedziņu); agresīva ārpustiesas parāda piedziņas metožu izmantošana; pilnīgas un patiesas informācijas nesniegšana par piedzenamā parāda apmēru un tā veidojošām komponentēm.2011.gadā Ekonomikas ministrija izstrādāja likumprojektu „Parādu ārpustiesas atgūšanas likums”, kurš tika pieņemts 2012.gada 8.novembrī. Likuma mērķis ir radīt tiesisko regulējumu, kas: - noteiktu kreditora un parāda atgūšanas pakalpojuma sniedzēja tiesības un pienākumus parāda atgūšanas jomā;- nodrošinātu taisnīgu, samērīgu un saprātīgu parāda atgūšanu,- veicinātu parādu labprātīgu atmaksu;- sekmētu iespēju trešajām personām novērtēt fiziskas personas uzņemto maksājuma saistību izpildi.Tajā noteiktas prasības parāda atgūšanas pakalpojuma sniedzēja darbībai, prasības kreditoram un parāda atgūšanas pakalpojumu sniedzējam parāda atgūšanā īstenojamai komunikācijai, risināts fizisko personu datu izmantošanas jautājums parāda atgūšanā. Likuma 5.panta pirmajā daļā ir noteikts, ka parāda atgūšanas pakalpojuma sniedzējam jāsaņem speciālā atļauja (licence), lai tas savas komercdarbības vai profesionālās darbības ietvaros būtu tiesīgs veikt ārpustiesas parāda atgūšanu kreditora vārdā vai uzdevumā. Turklāt saskaņā ar likuma 5.panta ceturtajā un piektajā daļā noteikto likumā ir iekļauts pilnvarojums Ministru kabinetam noteikt prasības, kas jāievēro, lai parāda atgūšanas pakalpojuma sniedzējs saņemtu speciālo atļauju (licenci), minētās speciālās atļaujas (licences) izsniegšanas, izmantošanas, darbības apturēšanas, pārreģistrācijas un anulēšanas kārtību, kā arī valsts nodevas par speciālās atļaujas (licences) izsniegšanu un pārreģistrāciju apmēru un maksāšanas kārtību.  |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Tiesiskā regulējuma mērķis ir reglamentēt kārtību, kādā izsniedz, izmanto, pārreģistrē, aptur un anulē speciālo atļauju (licenci) parāda atgūšanas pakalpojuma sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī noteikt prasības parāda ārpustiesas atgūšanas pakalpojuma sniedzējam speciālās atļaujas (licences) saņemšanai.Noteikumu projekts izstrādāts saskaņā ar likuma „Parāda ārpustiesas atgūšanas likums” 5.panta ceturto un piekto daļu, kas nosaka, ka *Ministru kabinets nosaka prasības, kas jāievēro, lai parāda atgūšanas pakalpojuma sniedzējs saņemtu speciālo atļauju (licenci), kā arī minētās speciālās atļaujas (licences) izsniegšanas, izmantošanas, darbības apturēšanas, pārreģistrācijas un anulēšanas kārtību*, kā arī *par speciālās atļaujas (licences) izsniegšanu un pārreģistrāciju parāda atgūšanas pakalpojuma sniedzējs maksā valsts nodevu. Valsts nodevas apmēru un tās maksāšanas kārtību nosaka Ministru kabinets.*Noteikumu projekts paredz, ka speciālo atļauju (licenci) parāda atgūšanas pakalpojuma sniegšanai izsniegs Patērētāju tiesību aizsardzības centrs (turpmāk – PTAC) uz trīs gadiem ar iespēju to pārreģistrēt. Noteikumu projekta II. nodaļa paredz noteikt prasības, kādām jāatbilst parāda atgūšanas pakalpojuma sniedzējam, tā valdes un padomes locekļiem vai pārstāvēttiesīgajiem biedriem, darbiniekiem, kuru pienākumos ietilpst parādu atgūšana, lai saņemtu licenci. To, kas var sniegt parāda atgūšanas pakalpojumu, nosaka likums – tā ir persona, kura savas komercdarbības vai profesionālās darbības ietvaros atgūst parādu kreditora vārdā vai uzdevumā. Tā var būt fiziska persona, kas reģistrējusi saimniecisko darbību un veic parādu atgūšanu profesionālās darbības ietvaros, vai komersants, kas komercdarbības ietvaros sniedz pakalpojumu (kapitālsabiedrība, personālsabiedrība, individuālais komersants). Parāda atgūšanas pakalpojuma sniedzējam ir jāatbilst vairākām prasībām, lai tas varētu saņemt speciālo atļauju (licenci) pakalpojuma sniegšanai. Prasības atspoguļotas Noteikumu projekta 9. punktā. Lai pakalpojuma sniedzējs varētu saņemt licenci, noteiktas šādas prasības: - parāda atgūšanas pakalpojuma sniedzējs ir komersants vai fiziska persona - saimnieciskās darbības veicējs, kas profesionālās darbības ietvaros sniedz parādu atgūšanas pakalpojumu;- parāda atgūšanas pakalpojuma sniedzējam ir reģistrēta personas datu apstrāde vai personas datu aizsardzības speciālists saskaņā ar normatīvajiem aktiem par fizisko personu datu aizsardzību;- parāda atgūšanas pakalpojumu sniedzējs ir izstrādājis parāda atgūšanas pakalpojuma sniegšanas iekšējo kārtību, kas nosaka parāda atgūšanas kārtību, parāda atgūšanas izmaksas un saskarsmi ar parādniekiem;- parāda atgūšanas pakalpojuma sniedzējs ir izstrādājis patērētāju sūdzību izskatīšanas kārtību, lai saprātīgā termiņā nodrošinātu saņemto sūdzību izskatīšanu un atbilžu sniegšanu. Lai nodrošinātu patērētāju tiesību aizsardzību un pasargātu patērētāju no negodprātīgiem parādu atgūšanas pakalpojuma sniedzējiem, noteiktas prasības, kas atspoguļotas Noteikumu projekta 9.5., 9.6., 9.7.apakšpunktos. Noteikumu projekta 9.7.punktā ietvertā prasība liedz parāda atgūšanas pakalpojuma sniedzējam saņemt licenci, ja tas vai tā valdes vai padomes locekļi vai pārstāvēttiesīgie biedri, ja pakalpojuma sniedzējs ir komersants, ir krimināli sodīti par tīša noziedzīga nodarījuma izdarīšanu, par ko paredzēta atbildība Krimināllikuma IX, X, XII, XIII, XIV, XV, XVI, XII, XVII, XIX vai XX nodaļā, izņemot gadījumu, ja sodāmība ir dzēsta. Šajās nodaļās ietvertie noziedzīgie nodarījumi attiecas uz personas dzīvību, veselību, īpašumu un vispārējo drošību un sabiedrisko kārtību, un sodāmība par šādu noziegumu izdarīšanu var būt cieša saistīta ar personas spēju veikt parādu atgūšanu saskaņā ar likumā noteikto kārtību. Noteikumu projekta III. nodaļa nosaka licences izsniegšanas kārtību, nosakot kāda informācija parāda atgūšanas pakalpojuma sniedzējam jāsniedz PTAC licences saņemšanai, kā arī kādu informāciju par pakalpojuma sniedzēju PTAC iegūst pats. Nodaļā noteikti gadījumi, kad PTAC var atteikt licences izsniegšanu, kā arī licences dublikāta izsniegšanas un grozījumu veikšanas licencē norādītajā informācijā kārtība.Papildus minētajam, noteikumu projekts paredz, ka PTAC ir tiesības un parāda atgūšanas pakalpojuma sniedzējam ir pienākums sniegt PTAC informāciju par iepriekšējā kalendārā gadā sniegtajiem parāda atgūšanas pakalpojumiem. Šī informācija nepieciešama PTAC uzraudzības darbību un pasākumu plānošanai, lai nodrošinātu efektīvu piešķirto valsts budžeta līdzekļu izlietojumu un patērētāju kolektīvo interešu aizsardzību. Tāpat minētā informācija sniegs priekšstatu par parādu ārpustiesas atgūšanas pakalpojumu tirgus daļu Latvijā un tā specifiku.Noteikumu IV. nodaļa nosaka licences pārreģistrācijas kārtību un iesniedzamos dokumentus, kā arī gadījumus, kad PTAC ir tiesīgs atteikt licences pārreģistrāciju. Iesniedzot pārreģistrācijas iesniegumu, pakalpojuma sniedzējam ir pienākums iesniegt ziņas, kuras nav PTAC rīcībā. Ja parāda atgūšanas pakalpojuma sniedzējs, kurš saņēmis speciālo atļauju (licenci), vēlas pagarināt tās derīguma termiņu (pārreģistrēt speciālo atļauju (licenci)), tas ne agrāk kā četrus mēnešus, bet ne vēlāk kā divus mēnešus iesniedz nepieciešamos dokumentus. Šāds termiņš paredzēts tādēļ, lai nodrošinātu to, ka PTAC tiek dots saprātīgs laiks izvērtēt iesniegumu un dokumentus, kā arī, ja nepieciešams, sniegt norādījumus pakalpojuma sniedzējam tā atbilstībai noteikumu prasībām, lai tā licence tiktu pārreģistrēta. Noteikumu V. nodaļa nosaka licences darbības apturēšanas un anulēšanas kārtību. Licences apturēšanas pamati vērsti uz pārkāpumiem, kurus iespējams novērst vai kuru sekas ir novēršamas, savukārt anulēšanas pamati vērsti uz būtiskiem pārkāpumiem, kuru sekas nav iespējams novērst. Noteikumu VI. nodaļa paredz valsts nodevu par licences izsniegšanu un pārreģistrāciju apmēru un to maksāšanas kārtību. Nodevu apmērs noteikts 2500 Ls par licences izsniegšanu un 1000 Ls par licences pārreģistrāciju. Valsts nodevas apmērs tika noteikts un saskaņots likumprojekta „Parādu atgūšanas likums” saskaņošanas laikā, ievērojot samērīguma principu un ņemot vērā administratīvās izmaksas, kas izriet no likumā noteiktā deleģējuma PTAC veikt uzraudzību.  |
| 5. | Projekta izstrādē iesaistītās institūcijas | Patērētāju tiesību aizsardzības centrs un Latvijas Ārpustiesas parādu piedzinēju asociācija.  |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav  |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Parāda atgūšanas pakalpojuma sniedzēji, kas veic ārpustiesas parāda atgūšanu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Fiziskās personas, kuras līgumā noteiktajā termiņā vai kārtībā nav izpildījušas ar līgumu uzņemtās maksājuma saistības un pret kurām tiek īstenota ārpustiesas parāda atgūšana. |
| 3. | Tiesiskā regulējuma finansiālā ietekme | Ieviešot likumprojekta 5.pantā paredzēto licencēšanas sistēmu, 2013.gadā valsts budžeta ieņēmumi palielinātos par 135 tūkstošiem latu no valsts nodevas par parāda atgūšanas pakalpojuma sniedzēja licences izsniegšanu.Licencēšanas sistēmas ieviešanas un uzturēšanas izmaksas PTAC 2013.gadā sastādīs 38,7 tūkstošus latu, ko iespējams kompensēt, piešķirot dotācijas no vispārējiem ieņēmumiem.Parāda atgūšanas pakalpojumu sniedzēju licencēšanas sistēmas ieviešanai un uzraudzībai nepieciešams paredzēt valsts budžeta līdzekļus atbilstoši veiktajam aprēķinam 2014.gadam (Ls 38 658,50 apmērā).Licencēšanas sistēmas ieviešana, uzturēšana un parāda atgūšanas uzraudzības nodrošināšana parāda atgūšanas pakalpojuma sniedzējam radīs šādas izmaksas:- par licences saņemšanu parāda atgūšanas pakalpojumu sniegšanai – 2500 Ls,- par parāda atgūšanas pakalpojuma sniedzēja pārreģistrāciju (reizi trijos gados) – 1000 Ls. |
| 4. | Tiesiskā regulējuma nefinansiālā ietekme | Noteikumu projekts reglamentēs parāda atgūšanas pakalpojuma sniedzēju licencēšanas kārtību, kas veicinās efektīvu patērētāju tiesību aizsardzību un parāda ārpustiesas atgūšanas jomas uzraudzību.  |
| 5. | Administratīvās procedūras raksturojums | Lēmuma pieņemšana par licences izsniegšanu, pārreģistrāciju, darbības apturēšanu vai anulēšanu notiks Administratīvā procesa likumā noteiktajā kārtībā.Noteikumu projekta 12. un 29.punkts nosaka, kāda informācija parāda atgūšanas pakalpojuma sniedzējam jāiesniedz PTAC lēmuma pieņemšanai par licences izsniegšanu vai pārreģistrāciju. Noteikumu projekts paredz iespēju minētos dokumentus iesniegt elektroniski atbilstoši normatīvo aktu par elektronisko dokumentu noformēšanu prasībām, kā arī saņemt licenci elektroniskā formā elektronisko dokumentu apriti regulējošajos normatīvajos aktos noteiktajā kārtībā. |
| 6. | Administratīvo izmaksu monetārs novērtējums | Administratīvā procesa likumā noteiktā valsts nodeva 20 latu apmērā par pieteikumu par lietas ierosināšanu tiesā. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013. gads | Turpmākie trīs gadi (tūkst. latu) |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  135,0 | 0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  0 | 135,0 | 0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0  |  0 | 38,7 | 27,0 | 27,0 |
| 2.1. valsts pamatbudžets |  0 |  0 | 38,7 | 27,0 | 27,0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets | 0 |  0 |  0 |  0 |  0 |
| 3. Finansiālā ietekme: | 0 |  + 135,0 | - 38.7 | - 27,0 | - 27,0 |
| 3.1. valsts pamatbudžets |  0 |  0+ 135,0 | - 38.7 | - 27,0 | - 27,0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |     |  0   |  0   |
| 5. Precizēta finansiālā ietekme: |  0 |  + 135,0 | - 38.7 | - 27,0 | - 27,0 |
| 5.1. valsts pamatbudžets |  0 |  + 135,0 | - 38.7 | - 27,0 | - 27,0 |
| 5.2. speciālais budžets |  0 |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Budžeta ieņēmumu aprēķins 2014. – 2015.gadam veikts, pieņemot, ka parāda atgūšanas pakalpojuma sniedzēju skaits būtiski nesamazināsies pēc tiesiskā regulējuma spēkā stāšanās un licenci parāda atgūšanai saņems 54 parāda atgūšanas pakalpojuma sniedzēji (80% no šobrīd identificētajiem tirgus dalībniekiem) un licences saņemšanas valsts nodeva tiks noteikta Ls 2500 apmērā (54 x 2500 = Ls 135 000).PTAC budžeta izdevumu detalizēts aprēķins 2014.gadam (Ls 38  658,50):I Licences pieteikumu izvērtēšana un parāda piedzinēju tirgus uzraudzība – Ls 20 251,50:- Atalgojums 2 darbiniekiem: (26.3. saime, IV līmenis, 11.mēnešalgu grupa)  Ls 680 x 12 mēn. = Ls 8160 x 2 darbinieki = Ls 16320- Valsts sociālās apdrošināšanas iemaksas: 24,09% x 16320 = 3931,50II Pakalpojumu apmaksa darbiniekiem – Ls 5978:- telpu noma (ieskaitot komunālos maksājumus) – (30 m² x 7 Ls) x 12 mēn. = Ls 2520; - telekomunikāciju pakalpojumi  (Ls 40 x 12 mēn.) x 2 cilv. =  Ls 960- internets, Komercreģistrs un citi sakari (Ls 10 x 12 mēn.) x 2 cilv. = Ls 240- pasta pakalpojumi Ls 100 x 2 cilv. = Ls 200- darbinieku apmācība Ls 300 x 2 cilv. = Ls 600- komandējumi = Ls 1458, tai skaitā:- Latvija 6 reizes gadā x 43 Ls (dienas nauda Ls 4 x 2 + viesnīca Ls 25 + transports Ls 10) = Ls 258 x 2 cilv. = Ls 516;- Ārvalstis 1 reizes gadā (apmācības, semināri kvalifikācijas celšanai): x 2 cilv. = Ls 471 (dienas nauda Ls 33 x 2 = Ls 66; viesnīca Ls 105; transports Ls 300) x 2 cilv.= Ls 942III Materiālais nodrošinājums darbiniekiem – Ls 739:- biroja tehnikas uzturēšana – kopētāju kasetes (2 x Ls 30 = Ls 60), lāzerprinteru kasetes (10 x Ls 48 = Ls 480), faksa kasetes (1 x Ls 55 = Ls 55) = kopā Ls 595;- kancelejas piederumi – (Ls 6 x 12 mēn.) x 2 cilv. = Ls 144;IV Kapitālās izmaksas – Ls 2680:- 2 stacionārie datori (Ls 700 x 2) = 1400 Ls;- 1 krāsainais tīkla printeris  = Ls  400;- 2 darba galdi Ls 250 x 2 = Ls 500;- 2 darba krēsli Ls 65 x 2 = Ls 130;- dokumentu skapis = Ls 250.V Licences veidlapas – vienas veidlapas izmaksas Ls 0,10 x 100 = Ls 10.VI Programmu nodrošinājuma izstrāde un datu bāzes izveide par licenci saņēmušajiem komersantiem, izsniegtajām licencēm, patērētāju sūdzībām un to atrisinājumiem = Ls 9 000.PTAC budžeta izdevumu detalizēts aprēķins 2015.gadam (Ls 26 978,50):I Licences pieteikumu izvērtēšana un parāda piedzinēju tirgus uzraudzība – Ls 20 251,50:- Atalgojums 2 darbiniekiem: (26.3. saime, IV līmenis, 11.mēnešalgu grupa)  Ls 680 x 12 mēn. = Ls 8160 x 2 darbinieki = Ls 16320- Valsts sociālās apdrošināšanas iemaksas: 24,09% x 16320 = 3931,50II Pakalpojumu apmaksa darbiniekiem – Ls 5978:- telpu noma (ieskaitot komunālos maksājumus) – (30 m² x 7 Ls) x 12 mēn. = Ls 2520; - telekomunikāciju pakalpojumi  (Ls 40 x 12 mēn.) x 2 cilv. =  Ls 960- internets, , Komercreģistrs un citi sakari (Ls 10 x 12 mēn.) x 2 cilv. = Ls 240- pasta pakalpojumi Ls 100 x 2 cilv. = Ls 200- darbinieku apmācība parāda atgūšanas tiesiskā regulējuma, procedūras, saistīto jomu jautājumos Ls 300 x 2 cilv. = Ls 600- komandējumi = Ls 1458, tai skaitā:- Latvija 6 reizes gadā (uzraudzības pasākumi) x 43 Ls (dienas nauda Ls 4 x 2 + viesnīca Ls 25 + transports Ls 10) = Ls 258 x 2 cilv. = Ls 516;- Ārvalstis 1 reizes gadā (apmācības, semināri kvalifikācijas celšanai, pieredzes apmaiņa): x 2 cilv. = Ls 471 (dienas nauda Ls 33 x 2 = Ls 66; viesnīca Ls 105; transports Ls 300) x 2 cilv.= Ls 942III Materiālais nodrošinājums darbiniekiem – Ls 739:- biroja tehnikas uzturēšana – kopētāju kasetes (2 x Ls 30 = Ls 60), lāzerprinteru kasetes (10 x Ls 48 = Ls 480), faksa kasetes (1 x Ls 55 = Ls 55) = kopā Ls 595;- kancelejas piederumi – (Ls 6 x 12 mēn.) x 2 cilv. = Ls 144;IV Licences veidlapas – vienas veidlapas izmaksas Ls 0,10 x 100 = Ls 102015.gadā un turpmākajos gados PTAC izmaksas, kas saistītas ar parāda atgūšanas pakalpojumu sniedzēju licencēšanu, pārreģistrāciju un parāda atgūšanas darbības jomas uzraudzību ir nosakāmas Ls 26 978,50 apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Šobrīd Latvijā nav pieejama precīza informācija par parāda atgūšanas pakalpojumu sniedzēju kopapjomu, jo Centrālā statistikas pārvalde šādas informācijas apzināšanu un datu analīzi līdz šim nav veikusi.Saskaņā ar parāda atgūšanas darbības jomas pārstāvju sniegto informāciju likumprojekta izstrādes darba grupas ietvaros šobrīd Latvijā parāda atgūšanu kā pamatdarbības veidu ir norādījuši 67 tirgus dalībnieki. Ņemot vērā, ka plānotie budžeta ieņēmumi 2013.gadā Ls 135 000, apmērā sedz 2014.-2016.gada izdevumus licencēšanas sistēmas ieviešanai, uzturēšanai un uzraudzības nodrošināšanai, iepriekš minētās izmaksas iespējams kompensēt, piešķirot dotācijas no vispārējiem ieņēmumiem. Jautājums par papildu valsts budžeta līdzekļu piešķiršanu Patērētāju tiesību aizsardzības centram 2014.gadā un turpmākajos gados skatāms Ministru kabinetā likumprojekta „Par valsts budžetu 2014.gadan” un likumprojekta „Par vidējā termiņa budžeta ietvaru 2014., 2015.un 2016.gadam” sagatavošanas procesā kopā ar visu ministriju un centrālo valsts iestāžu jaunajām politikas iniciatīvām. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Ekonomikas ministrija, Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām  | Projekts paredz funkciju paplašināšanu Patērētāju tiesību aizsardzības centram, lai nodrošinātu Ministru kabineta noteikumu projektā noteiktās speciālās atļaujas (licences) izsniegšanas, izmantošanas, darbības apturēšanas, pārreģistrācijas un anulēšanas kārtības īstenošanu.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

*Anotācijas IV, V un VI – projekts šīs jomas neskar.*

Ekonomikas ministrs D.Pavļuts

#

Vīza:

Valsts sekretāra

pienākumu izpildītājs,

valsts sekretāra vietnieks A.Liepiņš

18.01.2013 14:07

I.Peipiņa

Ilze.Peipina@em.gov.lv;

67013146